สวัสดีค่ะ มีเรื่องอยากสอบถามค่ะ ฝังยาคุมหลังคลอดได้รับผลข้างเคียงคือประจำเดือนไม่มา2ปีแล้วค่ะ 1-2วันนี้มีอาการปวดท้องบ่อยๆและมีเลือดไหลออกมาคล้ายประจำเดือนค่ะ เลยอยากทราบว่าอาการแบบนี้คือประจำเดือนเพิ่งมาหรือเป็นโรคอะไรไหมคะ
สวัสดีค่ะ การฝังยาคุมกำเนิดเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้น-มีขนดก และมีความต้องการทางเพศลดน้อยลงดังนั้นการมีประจำเดือนมาไม่สม่ำเสมอและเลือดออกกระปริดกระปรอยอาจจะเป็นผลข้างเคียงจากยาฝังได้ แต่หากเลือดออกมามากจนปวดซีด เพลีย มีปวดหน่วงท้องน้อยมากร่วมด้วย ควรรีบไปพบแพทย์การดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาด งดการมีเพศสัมพันธ์ไปก่อน ไม่ซื้อยาปรับฮอร์โมนหรือยาสตรีใดๆมารับประทานเอง